gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8752, del 02-03-2020 (2020/1333)

Notificació de la sentència dictada en el procediment de divorci contenciós número 209/2019.
--------------------------------------------------------------------------------------------

### Dades del document

Número de DOGV
:   8752

Data del DOGV
:   02-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1333


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 209/2019. [2020/1333]  
Judici Família: Divorci contenciós [DIC] - 000209/2019  
Part demandant: Mónica Lorena Ochoa García  
Part demandada: Khalil Lemzaoueq Mhaida  
En el judici a què es fa referència, s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada i declare dissolt per divorci el matrimoni constituït per Mónica Lorena Ochoa García i Khalil Lemzaoueq Mhaida, el 29 de setembre de 2019; amb els efectes legals inherents a aquesta declaració, queda dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si i cessa, excepte el pacte en contra la possibilitat de vincular béns privatius de l'altre cònjuge en l'exercici de la potestat domèstica.  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el DOGV per a portar a efecte la diligència de notificació de la sentència».  
  
Elx, 12 de febrer de 2020.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8732, del 04-02-2020 (2020/270)

Informació pública de la modificació de l'estudi de detall de les parcel·les M2.1, M2.2 i M2.3 de l'illa 2 del sector R-6 del pla general.
------------------------------------------------------------------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/270


Data del document
:   10-12-2019

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme
    * administració local

Informació pública de la modificació de l'estudi de detall de les parcel·les M2.1, M2.2 i M2.3 de l'illa 2 del sector R-6 del pla general. [2020/270]  
Mitjançant Acord de la Junta de Govern Local de data 3 de desembre de 2019, s'ha acordat entre altres extrems, el sotmetiment a informació pública del modificat estudi de detall promogut per Metrovacesa, SA, respecte de les parcel·les M2.1, M2.2 i M2.3 de l'illa 2 del Sector R-6 del Pla General de Bétera, de conformitat amb les formalitats previstes en l'article 57 en relació amb l'article 53.2 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, modificada per la Llei 1/2019, d'1 de febrer.  
  
Durant el termini de vint dies, a comptar des de la publicació del present anunci en el Diari Oficial de la Generalitat Valenciana, podran formular-se al·legacions i consultar el modificat d'estudi de detall ressenyat tant en les dependències municipals del Departament d'Urbanisme, horari de 09.00 a 14.00 hores (Edifici de la Policia Local, primera planta), situat en carrer de Les Maces, 26, i en la pàgina web www.betera.es/urbanismo-e-infraestructuras/información-pública/.  
  
Bétera, 10 de desembre de 2019.- L'alcaldessa: Elia Verdevío Escribá.
Diari Oficial de la Generalitat Valenciana


Sumari del DOGV 8834, del 15-06-2020 (2020/4147)

Notificació de la sentència dictada en el procediment ordinari número 10/2019.
------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4147


Organisme emissor
:   Jutjat de Primera Instància i Instrucció Número 5 de Vinaròs

Tipus de document
:   Edicte

Notificació de la sentència dictada en el procediment ordinari número 10/2019. [2020/4147]  
Sara Maria Campaña López, lletrada de l'Administració de justícia del Jutjat de Primera Instància i Instrucció núm. 5 de Vinaròs, faig saber que en aquest Jutjat se segueix el procediment ordinari número 10/2019 en el qual en data de hui s'ha acordat publicar per edictes la Sentència de data 27 de gener de 2020, contra la qual es pot interposar un recurs d'apel·lació en el termini de 20 dies.  
Per a conéixer el text íntegre de la referida resolució, haurà de comparéixer davant del Jutjat número 5 de Vinaròs.  
I perquè servisca de notificació a Chalford Associates Llc, que es troba en parador ignorat, expedisc i signe aquest edicte.  
  
Vinaròs, 5 de juny de 2020.- La lletrada de l'Administració de justícia: Sara María Campaña López.
Diari Oficial de la Generalitat Valenciana


Sumari del DOGV 8923, del 09-10-2020 (2020/8355)

DECRET 150/2020, de 6 d'octubre, del Consell, de concessió de l'Alta Distinció de la Generalitat al poble valencià.
-------------------------------------------------------------------------------------------------------------------

### Dades del document

Número de DOGV
:   8923

Data del DOGV
:   09-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8355


Data del document
:   06-10-2020

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 150/2020, de 6 d'octubre, del Consell, de concessió de l'Alta Distinció de la Generalitat al poble valencià. [2020/8355]  
El Consell, mitjançant Decret 28/1986, de 10 de març, va crear l'Alta Distinció de la Generalitat per a premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
L'experiència viscuda des de que el 14 de març de 2020 el Reial decret 463/2020 va declarar l'estat d'alarma davant la crisi sanitària causada per la Covid-19, ha posat en relleu, com mai abans, el paper crucial de la responsabilitat individual.  
L'actitud de totes i cadascuna de les 5.054.796 persones que viuen a la Comunitat Valenciana ha sigut l'instrument més eficaç per a previndre i contindre la transmissió de la pandèmia Covid-19.  
Segons els estudis realitzats amb ciència de dades, aquesta enorme responsabilitat ?demostrada especialment durant la vigència de les restriccions a la mobilitat- va aconseguir evitar 400.000 contagis, que hagueren suposat al voltant de 42.000 defuncions més de les registrades. És a dir, trenta vegades més del nombre de víctimes mortals. Abans, mai no havia sigut tan decisiva la contribució de cada valenciana i cada valencià al bé comú.  
En assumir el seu deure en una proporció immensament majoritària, el poble valencià va contribuir a preservar la salut d'altres persones els noms de les quals mai no coneixerà, però que hui deuen la seua vida i la seua salut a l'actitud cívica de qui mereix el més alt reconeixement institucional.  
Per això, malgrat el sofriment i les pèrdues, la disciplina amb la qual el poble valencià està afrontant la pandèmia cobra ara el seu sentit més elevat. L'entrega, el sacrifici i la responsabilitat del poble valencià des del primer moment de la pandèmia està salvant vides, famílies i ocupacions. Està salvant, en definitiva, el futur de la Comunitat Valenciana.  
  
En conseqüència, com a agraïment a aquesta històrica contribució ?la major que cap persona o col·lectiu haja realitzat en la història recent de la nostra terra?, prèvia deliberació del Consell en la reunió de 6 d'octubre de 2020,  
  
  
DECRETE  
  
Concedir l'Alta Distinció de la Generalitat al poble valencià.  
  
València, 6 d'octubre de 2020  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8962, del 27-11-2020 (2020/10907)

Extracte de la Resolució de 20 de novembre de 2020, del director de la AVFGA, que convoca les ajudes a les inversions en millora de les condicions de transformació i comercialització dels productes agrícoles.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8962

Data del DOGV
:   27-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10154


Data del document
:   20-11-2020

Organisme emissor
:   Agència Valenciana de Foment i Garantia Agrària

Tipus de document
:   Extracte

Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 20 de novembre de 2020, del director de la AVFGA, que convoca les ajudes a les inversions en millora de les condicions de transformació i comercialització dels productes agrícoles. [2020/10476]  
BDNS(Identif.):535067  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans/index):  
  
Primer. Persones beneficiàries  
Podran ser beneficiaris els recollits en l'article 5 de l'Ordre 9/ 2019, de 13 de maig.  
  
Segon. Finalitat  
Convocar les ajudes de suport a les inversions en millora de les condicions de transformació i comercialització de productes agrícoles per a l'exercici 2020.  
  
Tercer. Ordre de bases  
Ordre 9/2019, de 13 de maig, de la Cons. Agricult., M. Ambient, C. Climàtic i D. Rural, aprova les bases de les ajudes a les inversions en millora de les condicions de transformació i comercialització.  
  
Quart. L'import  
L'import global màxim serà de 92.113.642 euros, que es distribuiran en les següents anualitats: 10.000 euros en 2020, 4.000.000 euros en 2021, 51.538.375 en 2022 i 1.790.000 en 2023.  
  
Cinqué. Termini de presentació de sol·licituds  
El termini de presentació de sol·licituds en l'exercici 2020 per a les ajudes de la present convocatòria és de dos mesos a comptar des del dia de la publicació de l'extracte de la present resolució de convocatòria. Les sol·licituds es presentaran adaptades als models normalitzats publicats en la guia PROP de la Generalitat http://www.gva.es/portal/page/portal/inicio/procedimientos'id\_proc=547  
  
València, 20 de novembre de 2020.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8961, del 26-11-2020 (2020/9667)

Notificació de la sentència dictada en el judici verbal número 554/2019.
------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9667


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el judici verbal número 554/2019. [2020/9667]  
Procediment: judici verbal (250.2) [VRB] - 000554/2019.  
Demandant: Val Disme, SL.  
Procuradora: Carmen Torrecillas Andrés.   
Demandat: Jorge González Escrihuela.  
  
En el judici verbal (250.2) [VRB] - 000554/2019, s'ha dictat sentència en la qual consta, com a part demandant, Val Disme, SL, i com a part demandada, Jorge González Escrihuela.  
D'acord amb la Instrucció número 6/2012, de la Secretaria General de l'Administració de Justícia, queden les actuacions en l'oficina judicial a la disposició dels interessats.  
La resolució és ferma, ja que no és susceptible de cap recurs d'apel·lació (article 455.1 de la Llei d'enjudiciament civil).  
Les dades personals que es posen a la disposició de les parts s'han de tractar amb confidencialitat i per a les finalitats de l'Administració de justícia en els termes que preveu la Llei orgànica de protecció de dades.  
  
  
Benidorm, 13 de novembre de 2020.- La lletrada de l'Administració de justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 8759, del 11-03-2020 (2020/1996)

RESOLUCIÓ de 28 de febrer 2020, del Rectorat de la Universitat de València, per la qual es fa pública la llista de persones aprovades de les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'investigació, d'aquesta universitat, convocades per la Resolució de 20 de desembre de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8759

Data del DOGV
:   11-03-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1996


Data del document
:   28-02-2020

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de febrer 2020, del Rectorat de la Universitat de València, per la qual es fa pública la llista de persones aprovades de les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'investigació, d'aquesta universitat, convocades per la Resolució de 20 de desembre de 2018. [2020/1996]  
El Rectorat de la Universitat de València, fent ús de les atribucions que li confereix la legislació vigent, i una vegada finalitzat el procés selectiu de les proves d'accés al grup A, subgrup A2, sector d'administració especial, per promoció interna, escala tècnica mitjana d'investigació, convocades per resolució de 20 de desembre de 2018 i en aplicació de la base 7.1 de la convocatòria publicada al DOGV 23 de gener de 2019 fa pública la llista definitiva de persones aprovades, amb la puntuació final obtinguda (annex I).  
En el termini de 20 dies hàbils comptats a partir de l'endemà de la publicació d'aquesta Resolució en el DOGV, les persones aprovades hauran de presentar al Servei de Recursos Humans (PAS), els documents establerts en la base setena de la convocatòria.  
  
València, 28 de febrer de 2020.- El gerent de la Universitat de València (per delegació DOGV 27.06.2019): Juan Vicente Climent Espi.  
  
  
  
ANNEX I  
Torn general  
  
(PERFIL B1)  
  
DNI Cognoms Nom Nota final  
\*\*\*\*5436G GARCIA GIL RUT MARIA 27,10  
\*\*\*\*2025T SORIANO VEGA EVA 26,41  
  
  
  
 (PERFIL B2)  
  
DNI Cognoms Nom Nota final  
\*\*\*\*1197S GARCIA MARTÍNEZ MARIA CINTA 27,89  
\*\*\*\*4149Q NIETO MORALES MARIA GEMA 27,29  
\*\*\*\*9440M BALLESTER MARTÍNEZ VICTORIA 26,81  
\*\*\*\*4031E PEREZ SOLSONA ANA BELEN 26,24  
\*\*\*\*5993D JURADO GOMEZ BEATRIZ 25,80  
  
  
  
 (PERFIL B3)  
  
DNI Cognoms Nom Nota final  
\*\*\*\*7757W PEREZ AIXENDRI MANUEL 26,82
Diari Oficial de la Generalitat Valenciana


Sumari del DOGV 8732, del 04-02-2020 (2020/204)

Notificació de la sentència dictada en el procediment de de guarda i custódia número 219/2019.
----------------------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/204


Organisme emissor
:   Jutjat de Primera Instància Número 1 de Sueca

Tipus de document
:   Edicte

Notificació de la sentència dictada en el procediment de de guarda i custódia número 219/2019. [2020/204]  
Amparo Aragó Tur, lletrada de l'Administració de justícia del Jutjat de Primera Instància número 1 de Sueca, faig saber que, en aquest jutjat i amb el número de guàrdia, custòdia i aliment de fill no matrimonial no consensuada 219/2019, consta dictada la resolució que, copiada en la part que interessa, diu el següent:  
  
«Sentència número 118/2019  
Jutgessa que la dicta: Clara España Arbona.  
Lloc: Sueca.  
Data: 6 de novembre de 2019.  
Part demandant: Ana Martínez García.  
Procuradora: María Mellado Canet.  
Part demandada: Valentín Constantino Pérez.  
Dispositiva  
Estime la demanda interposada per la procuradora María Mellado Canet en nom i representació d'Ana Martínez García contra Valentín Constantino Pérez i, en conseqüència, aprove les següents mesures sobre la guarda i custòdia:  
1. La guarda i custòdia dels menors H\*\* i Á\*\* s'atribueix a la mare, així com l'exercici en exclusiva de la pàtria potestat.  
2. El pare abonarà una pensió d'aliments a favor dels seus 2 fills de 300 euros mensuals, per als 2, en 12 mensualitats, pensió que s'abonarà els cinc primers dies de cada mes en el compte bancari que designe la mare i que s'actualitzarà anualment d'acord amb les variacions que experimente l'índex de preus al consum, que publica l'Institut Nacional d'Estadística o l'organisme que el substituïsca, i contribuirà a la meitat de les despeses extraordinàries amb la prèvia comunicació i justificació documental del concepte i l'import que tenen.  
3. No es fixa cap règim de visites.  
No és procedent fer una expressa imposició a costes.  
Notifiqueu aquesta resolució a les parts i feu-los saber que, contra aquesta, es pot interposar directament un recurs d'apel·lació en el termini de 20 dies.  
Expediu una testimoniança de la present resolució, que s'unirà a les actuacions i quedarà aquesta en el llibre de sentències.  
Aquesta és la meua sentència, que pronuncie, mane i signe.»  
  
Sueca, 20 de desembre de 2019.- La lletrada de l'Administració de justícia: Amparo Aragó Tur.
Diari Oficial de la Generalitat Valenciana


Sumari del DOGV 8718, del 16-01-2020 (2019/11380)

Notificació de la sentència dictada en el procedimient de guarda i custòdia número 343/2019.
--------------------------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11537


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procedimient de guarda i custòdia número 343/2019.  
 [2019/11753]  
Demandant: Gloria Mamani Aruquipa.  
Procurador: Guillermo Bayo Mir.  
Lletrada: M.ª Inmaculada Diago Garzón.  
Demandat: Germán Aberanga Ramírez.  
María Cabezuelo Campos, lletrada de l'Administració de justícia del Jutjat de Primera Instància número 9 de València, pel present faig saber, que en les actuacions de família guarda, custòdia o aliments de fills menors no matrimonials no consensuats, seguits amb el número 343/2019, a instàncies de Gloria Mamani Aruquipa contra Germán Aberanga Ramírez en situació de rebel·lia, en els quals en data 4 de desembre de 2019, ha recaigut sentència, en la qual en la seua part dispositiva diu així:  
  
«Amb estimació de la demanda presentada per Gloria Mamani Aruquipa contra Germán Aberanga Ramírez es declaren els següents efectes respecte dels fills de les parts:  
1r. S'atribueix en exclusiva a la demandant l'exercici de les funcions inherents a la pàtria potestat de D. i D., així com el seu guàrdia i custòdia.  
2n. Es fixa una pensió d'aliments en favor de cada menor de 150 - mensuals, i de 100 - al mes per a D. i D.  
Les despeses extraordinàries necessàries i els convenients si existeix acord o autorització judicial s'abonaran per meitat.  
3r. No és procedent fixar règim de visites.  
Notifique's la present resolució a les parts.  
No és procedent fer exprés pronunciament sobre la imposició de costes.  
Així per aquesta sentència, contra la qual es pot interposar recurs d'apel·lació en el termini de 20 dies comptats a partir de l'endemà de la notificació, segons la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i previ depòsit de la quantitat de 50 - en el compte de consignacions d'aquest jutjat, la pronuncie, mane i signe.  
I perquè servisca de notificació en forma a Germán Aberanga Ramírez, en rebel·lia, expedisc i signe aquest edicte.»   
  
València, 4 de desembre de 2019.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 8857, del 15-07-2020 (2020/5513)

Correcció de les bases per a cobrir en propietat dues places d'agent de policia local per consolidació d'ocupació temporal.
---------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/5513


Data del document
:   06-03-2020

Organisme emissor
:   Ajuntament de Sueca

Tipus de document
:   Correcció d'errades

Descriptors 

:   * Sueca
    * concurs administratiu

Correcció de les bases per a cobrir en propietat dues places d'agent de policia local per consolidació d'ocupació temporal. [2020/5513]  
En el Butlletí Oficial de la Província de València número 46, de 06.03.2020 apareixen publicades íntegrament les correccions aprovades per la Resolució d'Alcaldia núm. 333/2020, de 13.02.2020, de rectificació de les bases per a la provisió en propietat de dues places d'agent de la Policia Local en l'Ajuntament de Sueca, escala administració especial, subescala serveis especials, classe policia local i el seus auxiliars, grup C1, pertanyent a la consolidació de places eliminant l'ocupació temporal de l'ampliació de l'oferta d'ocupació pública de 2018, aprovada per la JGL del 17 de desembre de 2018, publicada en el Butlletí Oficial de la Província de València núm. 27, de 07.02.2019.  
  
Cosa que es fa pública.  
  
Sueca, 6 de març de 2020.- L'alcalde president: Dimas Francisco Vázquez España.
Diari Oficial de la Generalitat Valenciana


Sumari del DOGV 8757, del 09-03-2020 (2020/2121)

Correcció d'errades de la notificació de la sentència dictada en el procediment ordinari número 389/2018.
---------------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2121


Organisme emissor
:   Jutjat Mercantil número 1 d'Alacant

Tipus de document
:   Edicte

Correcció d'errades de la notificació de la sentència dictada en el procediment ordinari número 389/2018. [2020/2121]  
En el DOGV número 8754, de 4 de març de 2020, s'ha publicat erròniament la notificació esmentada sota l'epígraf de Jutjat de Primera Instància número 1 d'Alacant, de la qual cosa informem per a coneixement general.